Kurzuskód és név 	B-TAKT06 Technika, életvitel, háztartástan és tantárgy-pedagógiája	
Kurzusfelelős neve és adatai: 	Kesztyűsné dr. Dobos Katalin főiskolai docens	
Kurzus oktatói:	Dr. Pitrik József főiskolai docens	
Szak megnevezése	tanító - alapképzési szak	
Megfeleltetés tantárgyeleme:	B-TAKT061 Technika	
Tantárgyelem oktatásáért felelős tanszék:	Technika Tanszék	
Kurzus adatai	Heti óraszám	Értékelés	Kreditszám	Javasolt szemeszter	
	2	Koll.	2	2	

Általános cél: Olyan tanítók képzése, akik ismerik a technikatörténet, energetika és információtechnika legfontosabb fogalmait, összefüggéseit. Tudnak egyszerű műszaki rajzokat készíteni szerkesztéssel, képesek a műszaki rajzok olvasására. El tudják igazítani az általános iskola alsó tagozatos tanulóit a technika világában.

A kurzus felvételének feltételei: -

A kurzus teljesítésének feltételei:
Az előadásokon (legalább 70 %-án) való részvétel kötelező. A hiányzás igazolását itt nem kérjük. A megengedettnél több hiányzás esetén, a kollokviumon húzandó tételek száma megduplázódik.
A kollokvium belépő feltételei: 
- Egy név szerint kiadott (ill. jóváhagyottan választott) technikatörténeti dolgozat elkészítése. Beadási határidő: 10. hét.
- 5 rajzfeladat elégséges szintű elkészítése. Beadási határidő: 8. hét.

A kurzus részletes tematikája:
1.	Az ember környezet-átalakító tevékenysége. A technika értelmezése (környezet, műveltség, tantárgy). A technika fejlődési szakaszai. A hazai technikatörténet néhány sajátossága.
2.	A technika alapkategóriái. Transzfer elemek: anyag, energia, információ. Rendező elvek: rendszer, modell.
3.	Az ember és a technikai produktum kapcsolatának elvei. A fejlődés. A fogyasztói társadalom jellemzése. Termelés és fogyasztás környezeti hatásai.
4.	A műszaki kommunikáció. Vetületi ábrázolás. Alaptestek ábrázolása három képsíkon.
5.	Alaptestek ábrázolása axonometriában. Metszeti ábrázolás. Ábrázolás szelvényekkel.
6.	Egyszerű testek és alkatrészek ábrázolása szükséges számú nézetben és metszetben.
7.	Jelképes ábrázolások (menetek, érdességek, tűrések, illesztések).
8.	Információtechnikai alapfogalmak. Információáramlás és feldolgozás modellje.
9.	A technikai információs rendszer alapáramkörei. Digitális alapáramkörök. Vezérlés és szabályozástechnika elemei az irányítástechnikában.
10.	A technikai információátviteli rendszerek és részrendszereik. (Információforrások, átviteli csatorna, információ megjelenítés eszközei. Rádió, televízió, számítógép.)
11.	Az energia. Kölcsönhatások és leírásuk extenzív/intenzív mennyiségekkel. Állapot. Állapotjellemzés. Állapotváltoztatás. Termodinamikai/energodinamikai rendszer. Fő tételek.
12.	Termodinamikai állapotváltozások és leírásuk. Körfolyamatok.
13.	Energiaforrások (megújuló). Energia-átalakító, -tároló, -felhasználó rendszerek. 
14.	Energiaforrások (nem megújuló). Energia-átalakító, -tároló, -felhasználó rendszerek. 

A kurzus ajánlott irodalma:
Endrei-Makkai-Nagy-Szűcs: Ember és technika I. Tankönyvkiadó (J 3-1387), 1996.
T. Molnár Gizella: Bevezetés a kommunikáció történetbe. JGYF Kiadó (293068), 1997.
T. Horváth Ágnes: Technikatörténeti összehasonlító kronológia. JGYTF Kiadó (124911), 1994.
Varga László: Térszemléletfejlesztés. JGYF Kiadó, 1999.
Kiss Sándor (szerk.): Technika. Debreceni Református Főiskola, 2004. 
Pitrik József (alkotó szerkesztő): Technika és életvitel 5-8. osztály. Celldömölk, Apáczai Kiadó, 2005.
1-4. Technikakönyvem. Celldömölk, Apáczai Kiadó, 2005.
Pitrik József: Konstrukcióelmélet (Alapok) JGYF Kiadó, Szeged, 2006.